《至正甲申岁，大饥，民多艰食，殍死者相望，盗贼扰扰。予亦缺食，未免作粥以延残喘，因赋食粥歌，以畅此怀》
清代·刘鹗

朝餐一顿粥，暮餐一顿饭。每当食粥时，未免一长叹。

少年何事不相遭，胡为晚岁方论交。此时菜蕨各已尽，以糟配尔为嘉殽。

既啖糟，复食粥，却意年当三十六。笑携省檄上皇州，曾以文章动流俗。

二程祠宇陋且卑，我奋赤手更掣之。至今穹碑照淮水，碑成秩满游京师。

京师嬉游二十载，铁石忍穷心有在。声名欻起凤凰池，风云已际鱼龙海。

当时结交多贵人，往往尊我席上珍。执经或在弟子列，或遣弟子来相亲。

剧谈王道尊礼乐，每激薄俗敦彝伦。闾阎疾苦详敷陈，亦或一慨眉为颦。

有时华筵湖山下，争挽先生共陶写。满堂座客尽豪贵，亦知推让宗儒雅。

盈盈珍馐簇金盘，衮衮葡萄浮玉斝。金钗十二列两行，班班初匪寻常者。

主人行杯极欢笑，竞唱新词誇艳冶。半酣相恼索题诗，挥毫写向香罗帕。

尊前为我发新声，自以风流望鄙野。万钱日食固有限，一笑千金绝无价。

放怀满饮鹦鹉杯，何心复恋麒麟画？鹧鸪舞罢月欲上，半掩城门归并马。

等閒高会难具论，酒酣掉臂金马门。三三五五正少年，乘兴共我歌浮云。

穷冬出使居庸北，骏马稳步龙沙雪。清霜在鬓冰在须，指冻欲堕饥欲裂。

苦寒不透貂鼠裘，青鼠煖帽方蒙头。璚田玉界中著我，自是奇士真壮游。

解鞍沽酒弹箜篌，打手刺刺歌鸣讴。丈夫有志在许国，我自乐此忘羁愁。

连樯海运三百万，署黔楮尾方成卷。每忧谈笑误王事，朝夕驱驰敢忘勌？

湖广文台正乏贤，诸公为买江南船。汉阳春树晴历历，秦楼夜月明娟娟。

手提文印不半年，首为鄂学归侵田。蓬山有诏归朝天，锦袍公子偕神仙。

宣文阁静万机暇，时遣中官催进画。饱聆天语近天光，神揖天香更潇洒。

壮游既倦思还家，堨来庾岭观梅花。桑麻弦诵各得所，玉堂召我天之涯。

平生所历犹在眼，夜半思之皆梦幻。盛时不敢忘贫贱，自喜枯肠藜藿惯。

饱食粥，无咨嗟，尔糟尔粥甘如饴。鸡鸣曳履东家谁，芜蒌曾疗王孙饥。

粥兮粥兮敢尔却，犹胜蕨餈滋味恶。苟延残喘待秋成，白发春风会如昨。

作者简介：刘鹗（è）（1857年10月18日—1909年8月23日），清末小说家。谱名震远，原名孟鹏，字云抟、公约。后更名鹗，字铁云（刘铁云），又字公约，号老残。署名“洪都百炼生”。汉族，江苏丹徒（今镇江市）人，寄籍山阳（今江苏淮安区）。刘鹗自青年时期拜从太谷学派南宗李光炘(龙川)之后，终生主张以“教养”为大纲，发展经济生产，富而后教，养民为本的太谷学说。他一生从事实业，投资教育，为的就是能够实现太谷学派“教养天下”的目的。而他之所以能屡败屡战、坚韧不拔，太谷学派的思想可以说是他的精神支柱。